ริไจนา

| ริไจนา |
| --- | --- |
เมืองหลวงของรัฐ
นครริไจนา
จากบนลงล่างและซ้ายไปขวา: ย่านใจกลางเมือง, สวนวิกตอเรีย, อาคารนิติบัญญัติแห่งรัฐซัสแคตเชวัน, อาคารพรินซ์เอ็ดเวิร์ด, หอสมุด ดร.จอห์น อาร์เชอร์, พิพิธภัณฑ์ซัสแคตเชวัน และพื้นที่ย่านใจกลางเมือง
   ธง ตราอาร์ม
สมญา: "นครราชินี" 
คำขวัญ: Floreat Regina ("ริไจนาจงเจริญ")
ริไจนาที่ตั้งในประเทศแคนาดา
พิกัด: 50°27′17″N 104°36′24″W﻿ / ﻿50.45472°N 104.60667°W﻿ / 50.45472; -104.60667
ประเทศ: แคนาดา
รัฐ: ซัสแคตเชวัน
เทศบาลชนบท: เชอร์วูด
ก่อตั้ง: ค.ศ. 1882
ตั้งชื่อจาก: "ราชินี" (ละติน) ตั้งชื่อตามสมเด็จพระราชินีนาถวิกตอเรีย
การปกครอง
 • นายกเทศมนตรี: Sandra Masters
 • หน่วยงาน: สภานครริไจนา
 • สภาล่าง:  รายชื่อสมาชิก Michael Kram (CPC) Andrew Scheer (CPC) Warren Steinley (CPC) 
 • สภานิติบัญญัติแห่งรัฐ:  รายชื่อสมาชิก Carla Beck (NDP) Meara Conway (NDP) Mark Docherty (SKP) Muhammad Fiaz (SKP) Gary Grewal (SKP) Gene Makowsky (SKP) Derek Meyers (SKP) Laura Ross (SKP) Nicole Sarauer (NDP) Christine Tell (SKP) Trent Wotherspoon (NDP) Aleana Young (NDP) 
พื้นที่
 • เมืองหลวงของรัฐ: 179.97 ตร.กม. (69.5 ตร.ไมล์)
 • รวมปริมณฑล: 4,324.39 ตร.กม. (1,669.66 ตร.ไมล์)
ความสูง: 577 เมตร (1,893 ฟุต)
ประชากร (2016)
 • เมืองหลวงของรัฐ: 215,106  (อันดับที่ 24 ของประเทศ) คน
 • ความหนาแน่น: 1,195.2 คน/ตร.กม. (3,109.3 คน/ตร.ไมล์)
 • เขตเมือง: 214,631 คน
 • รวมปริมณฑล: 236,481 (อันดับที่ 18 ของประเทศ) คน
 • ความหนาแน่นรวมปริมณฑล: 54.7 คน/ตร.กม. (142.3 คน/ตร.ไมล์)
เดมะนิม: ริไจนัน
เขตเวลา: UTC−06:00 (CST)
รหัสไปรษณีย์: S4K – S4Z
รหัสพื้นที่: 306 และ 639
NTS Map: 072I07
รหัส GNBC: HAIMP
เว็บไซต์: http://www.regina.ca/
ริไจนา (อังกฤษ: Regina) เป็นเมืองหลวงของรัฐซัสแคตเชวันในประเทศแคนาดา และเป็นเมืองที่ใหญ่เป็นอันดับที่สองของรัฐรองจากซัสคาทูนและเป็นศูนย์กลางทางพาณิชยกรรมทางตอนใต้ของรัฐ ใน ค.ศ. 2016 ริไจนามีประชากร 215,106 คน และหากนับรวมทั้งเขตมหานครแล้ว จะมีประชากร 236,481 คน นครปกครองโดยสภานครริไจนา และพื้นที่ของนครล้อมรอบโดยเทศบาลชนบทเชอร์วูด หมายเลข 159
เดิมริไจนาเป็นศูนย์การบริหารของนอร์ทเวสต์เทร์ริทอรีส์ ซึ่งต่อมาได้มีเขตการปกครองแยกออกเป็นรัฐซัสแคตเชวัน รัฐแอลเบอร์ตา และเขตแอสซินิโบอา นครเคยถูกเรียกว่า "วาสคานา" ("กระดูกควาย" ในภาษาครี) แต่ต่อมาได้เปลี่ยนชื่อเป็น "ริไจนา" ("ราชินี" ในภาษาละติน) เมื่อ ค.ศ. 1882 เพื่อเป็นเกียรติแด่สมเด็จพระราชินีนาถวิกตอเรีย การเปลี่ยนชื่อนครครั้งนี้ดำเนินการโดยเจ้าหญิงลูอิส ดัชเชสแห่งอาร์กายล์ พระราชธิดาในสมเด็จพระราชินีนาถวิกตอเรียและพระชายาในจอห์น คัมป์เบลที่ 9 ดยุกแห่งอาร์กายล์ ซึ่งเป็นผู้สำเร็จราชการแคนาดา
ริไจนามีความแตกต่างจากนครอื่น ๆ ในแผนแม่บทของแคนาดาตะวันตก ตรงที่ริไจนาตั้งอยู่บนที่ราบไร้ซึ่งต้นไม้และมีภูมิลักษณ์เพียงแค่ลำธารวาสคานาเท่านั้น ผู้วางแผนรุ่นแรกอาศัยประโยชน์จากการสร้างเขื่อนบนลำธารจนก่อให้เกิดทะเลสาบเทียมทางตอนใต้ของย่านธุรกิจ ซึ่งมีสะพานถนนแอลเบิร์ต ความยาว 260-เมตร (850-ฟุต) ทอดข้ามทะเลสาบแห่งใหม่นี้ ริไจนามีความสำคัญมากขึ้นเมื่อรัฐซัสแคตเชวันได้จัดตั้งนครแห่งนี้เป็นเมืองหลวงของรัฐนับตั้งแต่ ค.ศ. 1906 เป็นต้นมา วาสคานาเซ็นเตอร์ ซึ่งตั้งอยู่ริมทะเลสาบวาสคานา เป็นจุดท่องเที่ยวสำคัญของนครและเป็นที่ตั้งของสภานิติบัญญัติรัฐ, มหาวิทยาลัยริไจนา, มหาวิทยาลัยแห่งชาติแคนาดาแห่งแรก, พิพิธภัณฑ์ซัสแคตเชวัน, โรงเรียนสอนดนตรีริไจนา (ตั้งอยู่ในอาคารเดิมของมหาวิทยาลัยริไจนา), ศูนย์วิทยาศาสตร์ซัสแคตเชวัน, หอศิลป์แม็กเคนซี และศูนย์ศิลปะซัสแคตเชวัน
ย่านที่พักอาศัยซึ่งเป็นบริเวณที่มีเรื่องราวทางประวัติศาสตร์ของเมือง เป็นย่านที่มีความสำคัญ โดยเฉพาะอย่างยิ่งย่านเล้กวิวและเดอะเครสเซนต์ ซึ่งทั้งสองย่านตั้งอยู่ทางทิศใต้ของย่านใจกลางเมือง ส่วนย่านที่อยู่ทางทิศเหนือของใจกลางเมืองเป็นย่านโกดังเก่าซึ่งมีการพัฒนาด้านการค้า การเที่ยวกลางคืน และที่พักอาศัย บริเวณรอบนอกนครมีศูนย์การค้าและซูเปอร์สโตร์เช่นเดียวกันกับเมืองอื่น ๆ ในอเมริกาเหนือ
ใน ค.ศ. 1912 พายุหมุนริไจนาสร้างความเสียหายแก่พื้นที่ส่วนใหญ่ของเมือง ต่อมาในคริสตทศวรรษ 1930 เกิดจราจลขึ้นในตัวเมือง และในช่วงกลางทศวรรษเดียวกันนี้เอง ก็เกิดภัยแล้งและเศรษฐกิจตกต่ำครั้งใหญ่ ซึ่งทำให้เกษตรกรทำงานบนทุ่งหญ้าได้อย่างยากลำบาก ต่อมาใน ค.ศ. 1933 สหพันธ์ความร่วมมือจักรภพ (CCF) (ปัจจุบันคือพรรคประชาธิปไตยใหม่ (NDP) ซึ่งเป็นพรรคการเมืองฝ่ายซ้ายขนาดใหญ่ในประเทศ) ได้เปิดเผยคำแถลงการณ์ริไจนา (Regina Manifesto) และในช่วงปีที่ผ่านมา เศรษฐกิจด้านเกษตรกรรมของรัฐซัสแคตเชวันได้เข้าสู่ช่วงที่เติบโตมากอย่างมั่นคง